Diari Oficial de la Generalitat Valenciana


Sumari del DOGV 3041, del 23-07-1997 (1997/8691)

ACORD de 21 d'abril de 1997, de la Comissió Territorial d'Urbanisme d'Alacant, relatiu a la modificació puntual número 11 del Pla General d'Ordenació Urbana de Cocentaina, Hotel Odón. Ampliació d'usos terciaris i delimitació de la UE 5.1.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3041

Data del DOGV
:   23-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8691


Data del document
:   21-04-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 21 d'abril de 1997, de la Comissió Territorial d'Urbanisme d'Alacant, relatiu a la modificació puntual número 11 del Pla General d'Ordenació Urbana de Cocentaina, Hotel Odón. Ampliació d'usos terciaris i delimitació de la UE 5.1.  
La Comissió Territorial d'Urbanisme, en sessió celebrada el dia 21 d'abril de 1997, va adoptar el següent acord:  
«Vist l'expedient de referència i d'acord amb els següents:  
Antecedents de fet  
Primer  
L'Ajuntament, en sessió plenària del dia 17 de setembre de 1996, va acordar la seua aprovació provisional, que va ser ratificada per acord plenari de 17 de desembre de 1996, després de complir els tràmits d'exposició pública mitjançant anuncis apareguts en el Diari Oficial de la Generalitat Valenciana, de 10 de juliol de 1996 i en un dels diaris de major difusió provincial el 15 d'octubre de 1996, no havent-se presentat al·legacions.  
Segon  
La documentació està integrada per memòria justificativa, plans de planejament vigent i plans de modificació.  
Tercer  
L'objecte d'aquest expedient és la creació d'una illa de cases d'usos terciaris (T3-espectacles i sales de reunió i T4-turístic residencial) que possibilite l'ampliació de les instal·lacions i serveis d'un hotel existent. La proposta es concreta en:  
- La qualificació com a equipament privat del terreny ocupat en l'actualitat per l'hotel.  
- El traçat d'un carrer, de 8 metres d'ample i 978 metres quadrats, que separe els usos terciaris del residencial coexistent en la illa de cases actual.  
- La redelimitació de la unitat d'execució 5.1, dividint-la en dos. La unitat d'execució 5.1.a, que comprén el sòl immediat a l'hotel i al qual se li assigna la qualificació d'equipament privat i el nou vial. La unitat d'execució 5.1.b, que comprén la resta del sòl que és d'ús residencial.  
No es modifica l'altura edificable que queda limitada en dues plantes. Tanmateix, en la unitat d'execució 5.1.a, equipament privat, es podrà, mitjançant l'estudi de detall que la desplegue, redistribuir l'edificabilitat establint el límit màxim de quatre altures, que és l'altura permesa en el sòl on es troba l'hotel actual.  
Consideracions tècniques jurídiques  
Primera  
La tramitació efectuada fins a la data per l'Ajuntament és suficient respecte de la modificació del Pla General, segons el que preveuen els articles 38 i 39, per remissió del 55.1 de la Llei Reguladora de l'Activitat Urbanística (a partir d'ara LRAU).  
Segona  
La documentació aportada es considera completa quant al que resulta procedent per al tràmit d'aprovació definitiva, en compliment de l'article 38.3 de la LRAU.  
Tercera  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, com es recull en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Quarta  
La Comissió Territorial d'Urbanisme és l'òrgan competent per a l'adopció d'aquest acord, a l'empara del que disposen els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i articles 9 i 10 del Reglament dels Òrgans Urbanístics de la Generalitat Valenciana aprovat pel Decret 77/1996, de 16 d'abril, del Consell.  
Vistos els preceptes legals mencionats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme, acorda:  
1.r Aprovar definitivament la modificació puntual número 11 del Pla General d'Ordenació Urbana de Cocentaina, Hotel Odón. Ampliació d'usos terciaris i delimitació de la UE 5.1.  
2.n Publicar íntegrament aquest acord aprovatori en el Diari Oficial de la Generalitat Valenciana a l'efecte de la seua immediata entrada en vigor, d'acord amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.  
Aquesta publicació n'excusa la notificació individualitzada.  
Contra aquest acord, que no exhaureix la via administrativa, podrà interposar-s'hi un recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.»  
Alacant, 21 d'abril de 1997.- El president de la Comissió Territorial d'Urbanisme: Fernando Modrego Caballero.